 Waxa sidoo kale jira kuwa sheegta in ay yihiin mucaarad wadaniyiin ah, asii shaqadooda ay tahay wax dumin iyo iska horkeen, waxay madaxda sare had iyo jeer ay ku cadaadiyaan in ay fuliyaan dalabyada xaaraanta ku ah shuruucda dalka iyo dawladnimada, haddii lagu yiraahdo sidaan ma aha caqli gal ee bahasha dhanka kale ka eega oo wax noo hambeeya, waxay meediyaha iyo baraha bulshada ku soo bandhigaan dacaayado rakhiis ah iyo wax ka sheegga dawladda iyaga oo ka faaiidaysta wax xeerinta dawladda ee waayeelnimada ku dhisan, markaas bay isu muujiyaan dad aan laga maarmin oo dhulka iyo cirka kala haaya. 